Teil ettevõtjana on oluline aru saada mis juhtub, kui mõni tegevus algab plaanitust hiljem või kestab kauem. Raha kättesaamine on alles viimane etapp, millele eelneb rida tegevusi. Kui näiteks tooraine kohaletoimetamine venib, ei saa te tootmist õigeaegselt alustada ja kõik sellele järgnevad tegevused lükkuvad edasi. Kui te aga  seda viivitust arvestamata alustate reklaamikampaaniaga sel ajal, kui äriplaanis mõeldud, võite end leida olukorrast, kus ostjad tormavad poodi teie kaupa ostma, kuid teie alles alustate tootmist.